༦ས་གཞི་དང་ཕྱུགས་ཟོག་ལ་སོགས་པའི་དངོས་པོ་ནི་ང་ཚོའི་མི་རིགས་འདི་འཚོ་གནས་ཀྱི་རྨང་གཞི་ཡིན་པའི་འདུ་ཤེས་བཟུང་སྟེ།རང་རིགས་ཀྱི་འཚོ་ཚིས་སྒྲུབ་པའི་ཞིང་འབྲོག་གི་སྲོལ་རྒྱུན་དཔལ་འབྱོར་ཐབས་ལམ་དེ་དག་ཁོར་ཡུག་དང་སྲིད་བྱུས་དང་ཆོས་ལུགས་སོགས་ལ་ཁག་དཀྲིས་ཏེ་རྩ་བ་ཉིད་ནས་དོར་བར་མི་བྱ་བར་ཚན་རྩལ་ལ་བརྟེན་ནས་ཡར་རྒྱས་དང་འཛིན་སྐྱོང་སྤེལ་གསུམ་བྱས་ཏེ།ཞིང་ས་དང་རྩྭ་སའི་བདག་དབང་ལ་འབྲེལ་བ་ཡོད་པའི་དཔལ་འབྱོར་དང་དངོས་ཟོག་གི་ཐོབ་ཐང་དམ་དུ་བཟུང་སྟེ།ཕྱུགས་ཟོག་དང་ཐོན་ཁུངས་དང་ས་ཞིང་ལ་སོགས་པ་སྲིད་གཞུང་དང་གཞན་རིགས་ཀྱི་ལག་ཏུ་ཤོར་དུ་མི་འཇུག་པ།མི་རིགས་ཤིག་གི་འཚོ་ཚིས་སྒྲུབ་པའི་གཞི་དང་ལམ་མེད་པར་བྱས་ཏེ་མི་རིགས་དེ་ཉམས་པར་བྱེད་པ་ནི་ཞི་བའི་སྒོ་ནས་མི་རིགས་ཤིག་ཚར་གཅོད་པའི་ཐབས་ཤེས་ཡིན་པ་འཛམ་གླིང་ལ་ཡོངས་གྲགས་རེད།དེའི་ཕྱིར་རོང་འབྲོག་གི་ས་ཞིང་འཕྲོག་པའི་ཞིང་སྡེ་གསར་པ་འཛུགས་བསྐྲུན་གྱི་མིང་བཏགས་པའི་རྣམ་གྲངས་ནང་དུ་མི་ཞུགས་པ།